《重经四祖五祖山》
明代·皇甫汸

慧宇接岩阿，尘镳惜再过。乡书吴雁尽，客泪楚猿多。

钟梵凝青霭，铢衣挂碧萝。那堪弹指后，年鬓已蹉跎。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。